CELEX: 52016PC0745
Language: lt
Date: 2016-11-29
Title: Pasiūlymas EUROPOS PARLAMENTO IR TARYBOS REGLAMENTAS kuriuo panaikinami Tarybos reglamentas (EEB) Nr. 1101/89 ir reglamentai (EB) Nr. 2888/2000 bei (EB) Nr. 685/2001

EUROPOS KOMISIJA
            Briuselis, 2016 11 29
            COM(2016) 745 final
            2016/0368(COD)
            Pasiūlymas
            EUROPOS PARLAMENTO IR TARYBOS REGLAMENTAS
            kuriuo panaikinami Tarybos reglamentas (EEB) Nr. 1101/89 ir reglamentai (EB) Nr. 2888/2000 bei (EB) Nr. 685/2001 
            (Tekstas svarbus EEE)
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Šis pasiūlymas dėl Tarybos reglamento (EEB) Nr. 1101/89 ir reglamentų (EB) Nr. 2888/2000 bei (EB) Nr. 685/2001 panaikinimo pateiktas įgyvendinant Komisijos programą REFIT ir įsipareigojimą užtikrinti geresnį reglamentavimą. Juo siekiama užtikrinti, kad teisėkūros sistema atitiktų paskirtį ir būtų aukštos kokybės, kaip nurodyta Europos Parlamento, Europos Sąjungos Tarybos ir Europos Komisijos tarpinstituciniame susitarime dėl geresnės teisėkūros. Tuo tikslu Komisija nustatė, kad šie reglamentai yra nebeaktualūs, ir siūlo juos panaikinti.
            
            
               1.1.Tarybos reglamentas (EEB) Nr. 1101/89
            
            
               Remiantis Sutarties dėl Europos Sąjungos veikimo 91 straipsniu, Reglamentu (EEB) Nr. 1101/89 nustatytos vidaus vandenų kelių sektoriaus struktūrinio gerinimo priemonės, skirtos laivynams, plaukiojantiems susietais Belgijos, Vokietijos, Prancūzijos, Liuksemburgo, Nyderlandų ir Austrijos vidaus vandenų kelių tinklais.   
            
            
               Tuo reglamentu buvo siekiama sumažinti perteklinius vidaus vandenų laivynų pajėgumus, Bendrijos lygiu taikant koordinuojamas laivų pašalinimo iš apyvartos schemas. Kaip nurodyta Reglamento (EEB) Nr. 1101/89 8 straipsnio 1 dalyje, numatyta, kad jis galios ribotą laiką. Jis nebeturi poveikio nuo 1999 m. balandžio 28 d.
            
            
               Siekiant užtikrinti, kad vidaus vandenų transporto sektoriuje ir toliau būtų taikomos atitinkamos priemonės, taip pat siekiant valdyti laivyno pajėgumus, 1999 m. kovo 29 d. priimtas Tarybos reglamentas (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą. Šis reglamentas įsigaliojo 1999 m. balandžio 29 d. ir pakeitė Reglamentą (EEB) Nr. 1101/89.
            
            
               1.2.Reglamentas (EB) Nr. 2888/2000
            
            
               Remiantis Sutarties dėl Europos Sąjungos veikimo 91 straipsniu, Reglamentu (EB) Nr. 2888/2000 valstybėms narėms paskirstytos 2001–2004 m. sunkiasvorėms transporto priemonėms taikomos kvotos, kurias Bendrijai nustatė Šveicarija. 
            
            
               1999 m. birželio 21 d. pasirašytame ir 2002 m. birželio 1 d. įsigaliojusiame 
               
                  Europos bendrijos ir Šveicarijos Konfederacijos susitarimo dėl krovinių ir keleivių vežimo geležinkeliu ir keliais
               
                8 straipsnyje nustatyti 2001–2004 metais taikomi pereinamojo laikotarpio susitarimai, pagal kuriuos tokios kvotos taikomos transporto priemonėms, kurių bendra masė yra ne mažesnė kaip 34 tonos ir ne didesnė kaip 40 tonų. 
            
            
               Remiantis susitarimo 8 straipsnio 6 dalimi, nuo 2005 m. sausio 1 d. visoms transporto priemonėms, kurios atitinka Direktyvoje 96/53/EB nustatytus techninius standartus (t. y. kurių masė ne didesnė kaip 40 tonų), „pagal 32 straipsnį netaikomos jokios kvotos ar leidimai“.
            
            
               Kadangi nuo 2005 m. nebereikia paskirstyti kvotų valstybėms narėms, Reglamentas (EB) Nr. 2888/2000 tapo nebeaktualus ir turėtų būti panaikintas. 
            
            
               1.1.Reglamentas (EB) Nr. 685/2001
            
            
               Remiantis Sutarties dėl Europos Sąjungos veikimo 91 straipsniu, Reglamentu (EB) Nr. 685/2001 nustatytos taisyklės dėl Bendrijai suteiktų leidimų paskirstymo valstybėms narėms pagal Europos bendrijos ir Bulgarijos Respublikos bei Europos bendrijos ir Rumunijos susitarimų, nustatančių tam tikras krovinių vežimo keliais ir kombinuoto transporto skatinimo sąlygas, 6 straipsnio 2 dalį. 
            
            
               Šis reglamentas tapo nebeaktualus, nes, Bulgarijai ir Rumunijai įstojus į Sąjungą, kaip valstybėms narėms leidimų sistema joms nebetaikoma, kiek tai susiję su galimybe patekti į krovinių vežimo rinką.
            
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Netaikoma.
            
            
               3.TEISINIAI PASIŪLYMO ASPEKTAI
            
            
               Pasiūlymas yra susijęs su Tarybos reglamento (EEB) Nr. 1101/89 ir reglamentų (EB) Nr. 685/2001 bei (EB) Nr. 2888/2000 panaikinimu. 
            
         
         
            
               2016/0368 (COD)
            
            
               Pasiūlymas
            
            
               EUROPOS PARLAMENTO IR TARYBOS REGLAMENTAS
            
            
               kuriuo panaikinami Tarybos reglamentas (EEB) Nr. 1101/89 ir reglamentai (EB) Nr. 2888/2000 bei (EB) Nr. 685/2001 
            
            
               (Tekstas svarbus EEE)
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 91 straipsnį,
            
            
               atsižvelgdami į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdami į Europos ekonomikos ir socialinių reikalų komiteto nuomonę
                  1
               ,
            
            
               atsižvelgdami į Regionų komiteto nuomonę
                  2
               , 
            
            
               laikydamiesi įprastos teisėkūros procedūros,
            
            
               kadangi:
            
            
               (1)2016 m. balandžio 13 d. Tarpinstituciniame susitarime dėl geresnės teisėkūros
                  3
                Europos Parlamentas, Europos Sąjungos Taryba ir Europos Komisija patvirtino bendrą įsipareigojimą atnaujinti ir supaprastinti teisės aktus;
            
            
               (2)siekiant sutvarkyti teisėkūros acquis ir sumažinti jos apimtį, būtina nuolat ją analizuoti ir nustatyti nebeaktualius teisės aktus. Panaikinti nebeaktualius teisės aktus naudinga tam, kad teisėkūros sistema būtų skaidri, aiški ir valstybės narės bei atitinkami suinteresuotieji subjektai – šiuo atveju krovinių vežimo kelių transportu sektoriaus subjektai – galėtų ja lengvai naudotis;
            
            
               (3)1989 m. Taryba priėmė Reglamentą (EEB) Nr. 1101/89
                  4
               . Siekdama užtikrinti, kad vidaus vandenų transporto sektoriuje ir toliau būtų taikomos atitinkamos priemonės, taip pat siekdama valdyti laivyno pajėgumus, po dešimties metų Taryba priėmė Reglamentą (EB) Nr. 718/1999
                  5
               . Tame reglamente aptarti tie patys klausimai kaip ir Reglamente (EEB) Nr. 1101/89, bet šis nepanaikintas; 
            
            
               (4)remiantis 
               
                  Europos bendrijos ir Šveicarijos Konfederacijos susitarimo dėl krovinių ir keleivių vežimo geležinkeliu ir keliais
               
               
                  6
                8 straipsnio 6 dalimi, nuo 2005 m. sausio 1 d. visoms transporto priemonėms, kurios atitinka Tarybos direktyvoje 96/53/EB
                  7
                nustatytus techninius standartus, netaikomos jokios kvotos ar leidimai. Todėl turėtų būti laikomas netekusiu galios Europos Parlamento ir Tarybos reglamentas (EB) Nr. 2888/2000
                  8
                dėl leidimų sunkiasvorėms krovininėms transporto priemonėms važiuoti Šveicarijos teritorija paskirstymo; 
            
            
               (5)2007 m. sausio 1 d. Bulgarijos Respublikai ir Rumunijai įstojus į Sąjungą, Europos Parlamento ir Tarybos reglamentas (EB) Nr. 685/2001
                  9
                nebėra reikalingas, nes toms valstybėms narėms nebereikia gauti leidimo vežti krovinius keliais ir skatinti mišrųjį vežimą;
            
            
               (6)todėl Tarybos reglamentas (EEB) Nr. 1101/89 ir reglamentai (EB) Nr. 685/2001 bei (EB) Nr. 2888/2000 turėtų būti panaikinti,
            
            
               PRIĖMĖ ŠĮ REGLAMENTĄ:
            
         
         
            
               1 straipsnis
            
            
               Tarybos reglamentas (EEB) Nr. 1101/89 ir reglamentai (EB) Nr. 2888/2000 bei (EB) Nr. 685/2001 panaikinami.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL C , , p. .
               
               
                  
                     (2)
                  OL C , , p. .
               
               
                  
                     (3)
                  OL L 123, 2016 5 12, p. 1.
               
               
                  
                     (4)
                  1989 m. balandžio 27 d. Tarybos reglamentas (EEB) Nr. 1101/89 dėl vidaus vandenų transporto struktūrinio gerinimo (OL L 116, 1989 4 28, p. 25).
               
               
                  
                     (5)
                  1999 m. kovo 29 d. Tarybos reglamentas (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (OL L 90, 1999 4 2, p. 1).
               
               
                  
                     (6)
                  OL L 114, 2002 4 30, p. 91.
               
               
                  
                     (7)
                  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).
               
               
                  
                     (8)
                  2000 m. gruodžio 18 d. Europos Parlamento ir Tarybos reglamentas (EB) Nr. 2888/2000 dėl leidimų sunkiasvorėms krovininėms transporto priemonėms važiuoti Šveicarijos teritorija paskirstymo (OL L 336, 2000 12 30, p. 9).
               
               
                  
                     (9)
                  2001 m. balandžio 4 d. Europos Parlamento ir Tarybos reglamentas (EB) Nr. 685/2001 dėl leidimų, gautų pagal Europos bendrijos ir Bulgarijos bei Europos bendrijos ir Rumunijos susitarimus, nustatančius tam tikras krovinių vežimo keliais ir kombinuoto transporto skatinimo sąlygas, paskirstymo (OL L 108, 2001 4 18, p. 1).